Wir, Anna vom Stein, aͤptissin, unnd gemein convent frowen des klosters Küngsfeldn̄ Sant Clara orden in Kostentzeˀ bistumb gelegē, an einem, ✳ unnd
wir, aͤptissin unnd gemein convent frowē ✳ des closters Gnadental, ✳ am andrn̄ teill, thuͦnd kund mengklichm̄ offenlich unnd bekennend
unns, das wir beidersit wolbedachtlich unnd mit einanderē ✳ eines fruntlichē, ewigen wechsels unnd tuschs nachbestimteˀ zins, gült und
guoͤter vereint ✳ unnd gelegenheit ✳ unnser jedes angesechn̄ habn̄. namlich habend wir, obgenantn̄, die aͤptissin und gemein convent frown̄
zuͦ Küngsfelden, ✳ von unns aller unnser nachkomē handen ✳ besaͤssz, gewalt unnd gewer ✳ den vor genantn̄, ✳ der aͤptissin und gemeins convent
zuͦ Gnadental, ✳ in ir aller irer nachkomē handē, ✳ besitzung, ✳ nutzung ✳ rueͤwig gewer, ✳ besaͤssz unnd gewalt die sechs mütt roggē
jaͤrliches unnd ewigs zinsses, mit alln̄ eigenschafftē unnd rechtē, ✳ wie die bishar ab dem hoff unnd gueͤterē dartzuͦ unnd darin gehoͤ¬
rennd, gelegē zuͦ Büschiken, unnsrm̄ jartzit ampt bishar zuͦ gehoͤrig gewesen sind, ✳ nach sag des brieffs, ✳ inen von unns übergeben,
unnd entzichend unns der selbn̄ jaͤrlichn̄ zinssen, hoffs unnd guoͤter ✳ unnd aller eigenschafft, ✳ besitzung, ✳ nutzung, vordrung, ✳ rechtē und
ansprachen ✳ daran ✳ für unns unnd all unnser nachkomē gegn̄ den genantn̄ ✳ frow Margreten Sumerin, ✳ aͤptissin ✳ unnd gemeinē
convent frowen zuͦ Gnadental, ✳ allen irē nachkomē ✳ fürohin ewenclich. dem engegen, ✳ so gebend wir, aͤptissin ✳ und gemein
convent frowē ✳ zuͦ Gnadental, ✳ den vorgemeltn̄ ✳ frow Anna vom Stein, aͤptissin, ✳unnd gemeinen convent frowē zuͦ Küngfeld₎
von unnser aller unnser nachkomē ✳ handen besitzung, ✳ nutzung, ✳ gewer ✳ und gewalt ✳ in ir aller irer nachkomen ✳ unnd besunder
zuͦ des jartzit amptz ✳ handē besitzung, nutzung, ✳ gewer und gewalt sechs mütt roggen jaͤrliches und ewiges zinsses, so
wir gehept hand ✳ zuͦ Othmarsingen uff den nachbestimptn̄ guoͤterē, ✳ mit alln̄ eigenschafftē unnd rechten, wie die hernach
genempt werdend von stuk zuͦ stuck: namlich uff unnd ab dem hus unnd hoffstat mit dem boͧmgartē daran, mit aller
siner zuͦgehoͤrd, zuͦ Othmarsingen an der stràsz, vor Rueͤdi Schmitz hus über gelegen, ✳ unnd kilchhoͤrig gan Stouffen. ✳ itm̄
ab einer matten, heist Taͤttmatt, ist by zwen manwerch ungeverlich, litt zwüschē den bechen. itm̄ zwen mattbletz zwüschend
den graben, sind ein manwerch ungeverlich. itm̄ ein juchart acker an der breitten, stost neben Heini Holtzikers acker ✳ unnd
trettet uff Uͤlli Ginnen acher. ✳ itm̄ einhalb juchart an die landstras, trettet uff des Müllers acker. ✳ itm̄ ein juchart stost an
dem boͧmgartn̄ hinderm̄ hag, als mitt deselbn̄ boͧmgartn̄ begriffn̄ ist, ✳ und stost an bach. itm̄ zweͤ juchart stossend an den weg
gen Tottiken und trettet uff des Müllers acher, ✳ andersitt uff des Engels acher. itm̄ ein juchart achers am Toͤrler, stost an unsser
frowē acker, anderhalb an des Engels acker. ✳ itm̄ ein juchart litt undrm̄ Erlimosz, ✳ uff Rueͤdi Müllers acher, ✳ und anderhalb
an Uͤlli Schmitz und des Engels acher. ✳ unnd also gelobend wir des gegn̄ mengklichm̄, als recht ist, fûr ledig, unbekümbert eigen, guͦt, werschafft zethuō, ✳ so vil und dick sy des nottürfftig sind in unsrn̄ eignen costn̄ ✳ und entzichend unnd
der selbn̄ jaͤrlichn̄ zinssn̄, ✳ hoffs und guoͤter unnd aller rechtung, vorderung und ansprach gegn̄ den vorgenmeltn̄ von Küngsfeld₎,
getrülich unnd ane gevaͤrd, gelobend ouch disen wechssel und tusch ane intrag und widerred staͤt zehaltn̄, für unns unnd all
unnser nachkomē, incrafft dises brieffs, der des zuͦ urkünd mit unserem convent insigel versigelt unnd gebn̄ ist maͤntag
naͤchst vor dem sunnētag, als man singt ✳ judica, im jar getzalt von der gepurt Cristi thusend vierhundert nüntzig
unnd siben jar.